text: To mennesmuglere afsløret ved grænsen
  26 januar 2015 kl. 10.20
  To britiske statsborgere på 30 og 33 år blev søndag eftermiddag stoppet på motorvejen ved Frøslev i en engelsk indregistreret Audi med tre iranere og to irakere som passagere uden gyldige papirer.
  De to britiske statsborgere vil mandag klokken 13.00 blive fremstillet i grundlovsforhør ved retten i Sønderborg. De to mænd er sigtet for menneskesmugling.
  